รัฐบาลไทย-ข่าวทำเนียบรัฐบาล-“โคก หนอง นา สร้างโอกาสที่ดีของชีวิต” นายอำเภอนาหว้า นำผู้เข้ารับการฟื้นฟูสภาพทางสังคมศึกษาเรียนรู้ “โคก หนอง นา” เพื่อเป็นแนวทางก้าวต่อไปของชีวิตที่มั่นคงบนฐานความพอเพียง
วันศุกร์ที่ 31 มีนาคม 2566
31/03/2566
“โคก หนอง นา สร้างโอกาสที่ดีของชีวิต” นายอําเภอนาหว้า นําผู้เข้ารับการฟื้นฟูสภาพทางสังคมศึกษาเรียนรู้ “โคก หนอง นา” เพื่อเป็นแนวทางก้าวต่อไปของชีวิตที่มั่นคงบนฐานความพอเพียง
“โคก หนอง นา สร้างโอกาสที่ดีของชีวิต” นายอําเภอนาหว้า จ.นครพนม นําผู้เข้ารับการฟื้นฟูสภาพทางสังคมศึกษาเรียนรู้ “โคก หนอง นา” เพื่อเป็นแนวทางก้าวต่อไปของชีวิตที่มั่นคงบนฐานความพอเพียง และไม่หันไปข้องเกี่ยวกับยาเสพติด
เมื่อวันที่ 30 มีนาคม 2566 นายนพดล พลซื่อ นายอําเภอนาหว้า ในฐานะผู้อํานวยการศูนย์ปฏิบัติการป้องกันและปราบปรามยาเสพติดอําเภอนาหว้า เปิดเผยว่า รัฐบาลได้มุ่งมั่นขับเคลื่อนการแก้ไขปัญหายาเสพติดที่เป็นวาระแห่งชาติ โดยมอบหมายให้กระทรวงมหาดไทยเป็นหน่วยงานหลักในการขับเคลื่อนบูรณาการการแก้ไขปัญหายาเสพติดในระดับพื้นที่ ซึ่งรัฐมนตรีว่าการกระทรวงมหาดไทยและปลัดกระทรวงมหาดไทย ได้เน้นย้ําและกําชับให้ทุกองคาพยพของกระทรวงมหาดไทย ในการประชุมผู้บริหารระดับสูง ตั้งแต่ผู้ว่าราชการจังหวัด นายอําเภอ และทุกกลไกได้ประกาศสงครามกับยาเสพติดอย่างจริงจังและต่อเนื่อง พร้อมทั้งมอบนโยบายและหนุนเสริมให้ทุกพื้นที่ทํางานอย่างเต็มสติกําลัง เพื่อแก้ปัญหาอย่างเป็นรูปธรรมและยั่งยืน เพราะปัญหายาเสพติดถือเป็นภัยคุกคามต่อความมั่นคงของชาติ โดยอําเภอนาหว้า ได้ดําเนินการ Re X-Ray ผู้เกี่ยวข้องกับยาเสพติด พร้อมทั้งนํานโยบายของท่านผู้ว่าราชการจังหวัดนครพนมร่วมกันบูรณาการทุกภาคีเครือข่ายในพื้นที่ขับเคลื่อนแก้ปัญหาอย่างเต็มกําลังความสามารถ
นายนพดล พลซื่อ นายอําเภอนาหว้า กล่าวว่า อําเภอนาหว้า ได้นําแนวทางการทํางานที่ได้รับจากการฝึกอบรมโครงการอําเภอบําบัดทุกข์ บํารุงสุข แบบบูรณาการอย่างยั่งยืน โดยใช้ “ทีมอําเภอ” ทั้งทีมฝ่ายปกครอง ท้องที่ ท้องถิ่น และทีมจิตอาสาจาก 7 ภาคีเครือข่าย ประกอบด้วย ภาคราชการ ผู้นําศาสนา ผู้นําวิชาการ ภาคธุรกิจเอกชน ภาคประชาสังคม ภาคประชาชน และภาคสื่อมวลชน เป็นกําลังสําคัญในการกระตุ้นปลุกเร้า “ทีมตําบล” และ “ทีมหมู่บ้าน” ช่วยกันดูแลพี่น้องประชาชนในพื้นที่ เพื่อให้เกิดการขับเคลื่อนแก้ไขปัญหายาเสพติดให้กับคนในทุกหมู่บ้าน/ตําบลอย่างยั่งยืน
“ในวันนี้ อําเภอนาหว้าได้ดําเนินการจัดอบรมผ่านกิจกรรมการฟื้นฟูสภาพทางสังคม ตามโครงการช่วยเหลือผู้เสพ/ผู้ติดยาเสพติดของศูนย์ฟื้นฟูสภาพทางสังคมจังหวัดนครพนม สาขาอําเภอนาหว้า โดยนําผู้เข้ารับการฟื้นฟู เดินทางไปศึกษาเรียนรู้โครงการพัฒนาพื้นที่ต้นแบบการพัฒนาคุณภาพชีวิตตามหลักทฤษฎีใหม่ประยุกต์สู่โคก หนอง นา ณ ศูนย์เรียนรู้ทฤษฎีใหม่ ประยุกต์ สู่ โคก หนอง นา ของพิน สมพร บ้านอูนนา หมู่ที่ 3 ตําบลนางัว โดยมีนางรัชต์วรรณ ไวยากรณ์ พัฒนาการอําเภอนาหว้า เป็นวิทยากรบรรยายให้ความรู้แก่ผู้เข้ารับการอบรม ได้แก่ 1.การทําปุ๋ยหมักจากมูลสัตว์ 2.การทําอาหารให้ปลาในบ่อ (แบบแซนวิส) ลดต้นทุน 3. การห่มดินด้วยฟางข้าวและปุ๋ยคอก 4.ทําซุ้มปลูกต้นฟัก” นายอําเภอนาหว้า กล่าว
นายนพดล พลซื่อ นายอําเภอนาหว้า กล่าวเพิ่มเติมว่า สิ่งสําคัญที่อําเภอนาหว้าได้น้อมนํามาเป็นแนวทางในการเสริมสร้างการพัฒนาคุณภาพชีวิตให้กับผู้เสพ/ผู้ติดยาเสพติด นั่นคือ พระบรมราโชบายของพระบาทสมเด็จพระเจ้าอยู่หัว “ประเทศชาติมั่นคง ประชาชนมีความสุข แก้ไขในสิ่งผิด สืบสานในพระราชปณิธาน ภายใต้ปรัชญาของเศรษฐกิจพอเพียง” ซึ่งแม้ว่าผู้เสพ/ผู้ติดยาเสพติดจะเคยผิดพลาดในการใช้ชีวิต แต่สิ่งที่พวกเราชาวมหาดไทยรวมถึงพี่น้องประชาชนในชุมชนเล็งเห็น นั่นคือ “อนาคตที่ดีกว่า” ดังนั้น การฝึกอบรมและการศึกษาดูงานในครั้งนี้ ชาวนาหว้าทุกคนมีความคาดหวังที่จะทําให้ลูกหลานและพี่น้องประชาชนผู้เข้ารับการอบรม ได้รับการเปิดมุมมอง ได้รับการสร้างโอกาสที่ดีในชีวิต เพื่อเป็นขวัญกําลังใจในการเดินหน้าต่อไปเพื่อใช้ชีวิตที่มีความสุข ที่ไม่ข้องเกี่ยวกับยาเสพติด มุ่งสร้างแต่สิ่งที่ดีให้เกิดขึ้นกับชีวิตของตนเอง บนฐานของการพอกิน พอใช้ พออยู่ พอร่มเย็น อันจะส่งผลให้มีชีวิตที่อยู่ดีมีสุขอย่างยั่งยืน